Tribečské múzeum v Topoľčanoch

V súlade s ustanovením § 6 odst. 1 zákona č. 552/2003 Z. z. o výkone práce vo verejnom záujme v znení neskorších predpisov

**vypisuje výberové konanie na pracovné miesto**

**KONZERVÁTOR/KONZERVÁTORKA**

**Druh pracovného úväzku:** 100% pracovný úväzok

**Termín nástupu:** 14. 8. 2023, prípadne dohodou

**Základná zložka mzdy: 800,00 € brutto podľa** platných platových taríf a v súlade so zákonom č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Minimálne požiadavky na uchádzača:**

* úplné stredné odborné vzdelanie
* odborná prax vítaná

**Osobné spôsobilosti:**

* flexibilita, kreativita, samostatnosť, spoľahlivosť
* manuálna zručnosť a fyzická zdatnosť
* práca v kolektíve
* bezúhonnosť
* ovládanie PC – Word, Excel, Power Point
* vodičský preukaz skupiny „B“ je výhodou
* cudzí jazyk je vítaný

**Pracovná náplň:**

-    samostatné konzervovanie zbierkových predmetov s mechanickou a chemickou

úpravou kovu, dreva, textilu, prírodnín, skla a papiera na základe výberu postupov

      -    spolupráca s kurátorom pri inštalácii exponátov pre stvárňovanie expozícií a výstav

      -    vedenie odbornej evidencie zbierkových predmetov určených na konzervovanie /aj

           v systéme ESEZ 4G/

- odborný prieskum stavu zbierok

- spracúvanie návrhov potrieb konzervovania zbierkových predmetov a návrhov

preventívnej starostlivosti

- vyhotovovanie kópií a modelov exponátov

**Požadované doklady:**

* žiadosť o prijatie do zamestnania s telefónnym kontaktom a emailovým kontaktom
* profesijný životopis
* doklady o vzdelaní
* doklad o praxi
* súhlas uchádzača so spracúvaním osobných údajov na účely výberového konania v zmysle zákona č. 18/2018 Z.z o ochrane osobných údajov a o zmene a doplnení niektorých zákonov

**Zamestnanecké výhody, benefity:**

* pružný pracovný čas
* osobný príplatok na základe úrovne kvality plnenia pracovných úloh
* príspevok na stravovanie

Žiadosť s potrebnými dokladmi posielajte v uzatvorenej obálke zreteľne označenej **„VÝBEROVÉ KONANIE“ - Konzervátor/konzervátorka**  na adresu múzea, doručte osobne na podateľňu alebo pošlite mailom v termíne **do 31.7.2023 do 10.00 hod.**

**Adresa:**

Tribečské múzeum v Topoľčanoch

Krušovská 291/1

955 01 Topoľčany

**e-mail:**personalistka@tribecskemuzeum.sk

Vybraní uchádzači spĺňajúci požiadavky budú kontaktovaní mailom alebo telefonicky a pozvaní na osobný pohovor, ktorý sa uskutoční **7. 8. 2023**. Vyhlasovateľ výberového konania si vyhradzuje právo nezaradiť do výberového konania uchádzačov, ktorí nesplnia požiadavky.

Zamestnávateľ rozhodne o obsadení voľného pracovného miesta na základe posúdenia vhodnosti jednotlivých uchádzačov z hľadiska ich znalostí a schopností na výkon práce vo verejnom záujme. O výsledku výberového konania budú uchádzači oboznámení písomne do 3 pracovných dní.

V Topoľčanoch, 3. júla 2023